इससे पहले तक दिल्ली की टीम की कप्तानी कर रहे गौतम गंभीर इस मुकाबले में प्लेइंग इलेवन का हिस्सा नहीं थे. केकेआर के कप्तान दिनेश कार्तिक के साथ टॉस के बाद श्रेयस अय्यर ने जब दिल्ली की प्लेइंग इलेवन का ऐलान किया तो उसमें दो बदलाव थे. डेनियल क्रिश्चयन की जगह कॉलिन मुनरो और गौतम गंभीर की जगह विजय शंकर को अंतिम 11 खिलाड़ियों में जगह दी गई थी. ऐसे में सवाल पैदा हुए कि आखिर गंभीर को क्यों ड्रॉप किया गया है और इस सवाल का जवाब मुकाबले के बाद खुद कप्तान श्रेयस अय्यर ने दिया.